Diari Oficial de la Generalitat Valenciana


Sumari del DOGV 4330, del 06-09-2002 (2002/9302)

Informació pública de l'expedient número 29/2002, proposició d'ordenança d'ús hoteler.
--------------------------------------------------------------------------------------

### Dades del document

Número de DOGV
:   4330

Data del DOGV
:   06-09-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/9302


Organisme emissor
:   Ajuntament de Sagunt

Tipus de document
:   Anunci

Informació pública de l'expedient número 29/2002, proposició d'ordenança d'ús hoteler. [2002/A9302]
  
El Ple de la corporació municipal, en la sessió ordinària, del dia 25 de juliol de 2002, va adoptar, entre altres, el següent acord:
  
Proposició ordenança d'ús hoteler. Expedient 29/2002.
  
Sotmés a votació, de conformitat amb el que establix l'article 82.3 del Reglament d'Organització, Funcionament i Règim Jurídic de les corporacions locals, per unanimitat es ratifica la inclusió de l'assumpte en l'ordre del dia.
  
Atesa la proposta d'ordenança realitzada per l'arquitecte municipal, de data juliol del 2002, i sotmesa a consideració de la Comissió Informativa d'Urbanisme de 15 de juliol de 2002.
  
Atés el contingut establit per a les ordenances municipals, en l'article 15 de la Llei Reguladora de l'Activitat Urbanística (LRAU), i que és el següent:
  
Article 15. Ordenances municipals
  
Les ordenances municipals de policia de l'edificació regularan els aspectes morfològics i ornamentals de les construccions i, en general, aquelles condicions de les obres d'edificació que no siguen definitòries de l'edificabilitat o la destinació del sòl. També poden regular, en termes compatibles amb el planejament, les activitats susceptibles d'autorització en cada immoble. Les ordenances hauran de ser conformes amb les disposicions estatals o autonòmiques relatives a la seguretat, salubritat, habitabilitat i qualitat de les construccions i en cap cas menyscabaran les mesures establides per a la protecció del medi ambient o dels béns catalogats d'interés cultural o històric.
  
Atés que el contingut de la present ordenança excedix de l'indicat en l'esmentat article, en incidir en el paràmetre del còmput de l'aprofitament tipus. No s'estaria, per tant, davant d'una ordenança urbanística pròpiament dita, encara que en el present cas així se la denomine, ja que amb independència que es regulen qüestions i condicions d'edificació, també es regulen altres aspectes, propis del planejament general, i en concret, dels inclosos en les determinacions disposades en l'article 17 de la LRAU, 6/1994, de competència autonòmica.
  
Atés que, en eixe sentit, es pretén donar resposta per a l'ús concret hoteler a allò que l'article 113.1 del RPCV 98 planteja amb caràcter general, en els següents termes:
  
Article 113. Coeficients correctors segons l'ús i la tipologia.
  
1. Quan l'ordenació urbanística preveja, dins d'una àrea de repartiment, usos tipològicament diferenciats que puguen donar lloc, per unitat d'edificació, a rendiments econòmics molt diferents, en el càlcul de l'aprofitament tipus es podran ponderar coeficients correctors d'edificabilitat, a fi de compensar amb més metres d'aprofitament subjectiu la menor rendibilitat unitària d'aquell.
  
Considerant que això determina dues conseqüències, a efectes procedimentals:
  
1. No és possible seguir el procediment general d'aprovació d'ordenances municipals establit en l'article 49 de la Llei 7/1985, RBRL.
  
Caldrà acudir, per tant, al procediment d'aprovació de planejament, i dins d'ell, el del Pla General (articles 38 i següents).
  
2. En veure's afectada una determinació de l'article 17 de la LRAU, corresponent a l'ordenació estructural, l'aprovació definitiva de la modificació correspondrà a la Conselleria d'Urbanisme.
  
Atés que respecte de la qüestió de fons, és necessari, per a ajustar-ho a la legalitat, així com per a complir els fins pretesos, realitzar una sèrie de correccions a la proposta inicial, i que queda el següent articulat, que és el que es proposa per a la seua aprovació:
  
De conformitat amb el que disposa l'article 22 de la Llei 7/1985, RBRL, l'acord d'obertura d'informació pública d'una modificació del PGOU és competència plenària.
  
De conformitat amb el que establix l'article 47.3 de la Llei 7/1985, RBRL, es requerix la majoria absoluta per a la seua aprovació.
  
Atés que l'ordenança ha sigut sotmesa al dictamen de la Comissió Informativa d'Urbanisme en la sessió de 27 de juliol de 2002.
  
Atés que el procediment està determinat en els articles:
  
L'article 55 de la LRAU establix: 1. El canvi o substitució de determinacions en els plans i programes exigix complir el mateix procediment legal disposat per a la seua aprovació.
  
L'article 38 de la LRAU establix respecte d'això:
  
2. L'òrgan competent de l'administració que promoga o supervise la redacció del pla, una vegada siga conclosa, el sotmetrà simultàniament a:
  
A) Informació pública per un període mínim d'un mes, anunciada en el Diari Oficial de la Generalitat Valenciana i en un diari no oficial d'àmplia difusió a la localitat. Durant ella, el projecte diligenciat del pla haurà d'estar depositat, per a la seua consulta pública, a l'ajuntament o ajuntaments afectats pel canvi d'ordenació i, si és procedent, en un local de l'administració promotora siti en la capital de província.
  
No serà preceptiu reiterar l'esmentat tràmit en un mateix procediment, ni encara que s'introduïsquen modificacions substancials en el projecte, sinó que n'hi haurà prou que l'òrgan que atorgue l'aprovació provisional la notifique als interessats que han comparegut en les actuacions.
  
Atés que en l'expedient figura un aclariment a l'articulat de l'ordenança subscrit pel cap de la Secció d'Urbanisme que s'incorpora a la proposta d'acord, i que literalment diu:
  
«Assumpte: aclariment de l'articulat de l'ordenança reguladora de l'ús hoteler.
  
Suscitats diversos dubtes durant la Comissió Informativa d'Urbanisme, de data 23 de juliol del 2002, i una vegada consultat l'arquitecte municipal, pel present document s'aclarix el següent:
  
- Quan l'article 9 de la proposta d'ordenança parla d'una ocupació del 40%, es referix al percentatge de la parcel·la.
  
- Quan l'article 10 de l'ordenança es referix també al 40% d'ocupació, es referix al percentatge de la parcel·la.
  
- Quan l'article 10 es referix a casetes de servicis, etc., s'entén que és allò que s'ha permés per damunt de l'altura de cornisa de cinc plantes que permet l'esmentat article, i que no comptabilitza com a tal planta.
  
- Quan l'article 12, que es remet a l'article anterior, assenyala la figura de l'estudi de detall, no se'n deduïx que en l'article 11 s'exigisca l'estudi de detall en tot cas.
  
A l'efecte que no s'hi susciten dubtes, es proposa la següent redacció de l'esmentat article 11.
  
Article 11. Quan l'ús hoteler provinga d'un canvi en el planejament, caldrà ajustar-se al que disposa l'apartat anterior. Caldrà un estudi de detall quan la modificació de l'ordenança proposada no continga la fixació expressa d'alineacions i volums d'aplicació.»
  
Vist que el senyor Castelló presenta una esmena de nova redacció de l'article 8, que literalment diu: «Article 8. En el cas d'actuacions aïllades situades a les illes de cases Z.4, Z.5 I Z.9 i, en general situades dins d'unitats d'execució, amb independència del règim de zonificació d'elles, o en aquelles altres zones en què es fixa el seu aprofitament per un coeficient d'edificabilitat o A.tipus, a l'aprofitament que corresponga s'ajustarà un coeficient multiplicador equivalent al doble respecte del residencial dominant, que es materialitzarà mitjançant un estudi de detall». Se sotmet a votació l'esmena, que és aprovada per 18 vots a favor del PP, BLOC, GM, SP i UV, i 7 abstencions del PSOE.
  
Vist que la senyora Martínez presenta una esmena d'addició a l'article 7, que diu: «l'amplària d'alineacions respecte de la façana a què done front la façana principal no haurà de ser inferior a 15 metres, al nucli del Port (districte 4)», que sotmesa a votació és aprovada per 18 vots a favor del PP, Bloc, GM, SP i UV, i 7 abstencions del PSOE.
  
En vista del que s'ha exposat, i amb les esmenes anteriorment aprovades, l'Ajuntament en ple, per 18 vots a favor del PP, Bloc, GM, SP i UV, i 7 vots en contra del PSOE, acorda:
  
Primer
  
Sotmetre la proposta d'ordenança (a la qual s'incorporen les esmenes aprovades) d'ús hoteler a informació pública per un període mínim d'un mes, anunciada en el Diari Oficial de la Generalitat Valenciana i en un diari no oficial d'àmplia difusió a la localitat. El text final de l'ordenança és el següent:
  
«Ordenança
  
Capítol I
  
Generalitats
  
Article 1. S'entén com a instal·lació hotelera la qualificada com a tal en la normativa sectorial aplicable. Prenent com a referència la normativa vigent respecte d'això, el Decret autonòmic 153/1993, s'entenen incloses, dins de l'àmbit de les presents ordenances, les següents instal·lacions:
  
Hotels, hotels-apartament, hotels-residència, hotels-apartament-residència, hostals, hostals-residència i pensions.
  
Article 2. L'ús hoteler està regulat pel vigent Pla General d'Ordenació Urbana en l'article 8. El seu règim urbanístic es considera en les normes particulars de cada una de les zones i sòls. La present ordenança no suposarà una alteració del règim de compatibilitats/ incompatibilitats establit pel Pla General d'Ordenació Urbana de Sagunt per a les distintes zonificacions.
  
Article 3. La present ordenança té com a fi l'establiment de coeficients d'homogeneïtzació de l'ús hoteler en relació amb l'ús dominant residencial, segons la categoria i qualificació del sòl.
  
Capítol II
  
Ús hoteler en sòl urbà.
  
Secció 1.A. Z.0 Sòl urbà de protecció arquitectònica.
  
Article 4. La present ordenança no serà aplicable a aquells edificis que gaudisquen d'una protecció singular i expressa que impedisca la modificació de les seues característiques constructives, es troben o no dins de l'àmbit del pla especial del conjunt historicoartístic.
  
Article 5. Els edificis que per mancar d'eixa protecció singular siguen susceptibles d'albergar instal·lacions hoteleres en els termes indicats en l'article anterior tindran la condició de projecte de caràcter excepcional, d'acord amb el que regula l'article 37 del pla Ciutat Vella.
  
La dita consideració serà extensible a la resta de la zonificació Z.0, encara que estiga fora de l'àmbit Ciutat Vella.
  
L'augment d'edificabilitat que propose, si és procedent, l'estudi de detall, haurà d'ajustar-se al respecte a l'entorn, i no podrà superar el 30% de l'aprofitament autoritzable, sense perjudici que la dita bonificació haja de ser inferior o inexistent en el cas que així es desprenga del referit estudi de detall.
  
Secció 2.A. Z.1, Z.2, Z.3 I Z.6, sòl urbà nucli.
  
Article 6. Els edificis susceptibles d'albergar instal·lacions hoteleres que se situen a les illes de cases amb eixa qualificació podran augmentar els seus paràmetres d'altura fins a dues plantes més de les permeses, amb les condicions que s'assenyalen en els articles següents:
  
Article 7. En tractar-se d'illes de cases amb edificació densa entre mitgeres, a fi de preservar l'entorn urbà sense deixar mitgeres cegues, hauran de tindre una amplària mínima de façana de 12 metres, i augmentar les plantes d'acord amb les següents pautes:
  
- Profunditat edificable. Es manté.
  
- Àtics. Es manté.
  
- Casetes d'instal·lacions i servicis. Podran ocupar fins al 50% de la planta àtic, o superfície equivalent si no n'hi haguera.
  
- Plantes sobre altura de cornisa. Se separaran 2 metres dels límits veïns, a fi d'obrir buits i mantindre les característiques formals de la data de l'immoble.
  
Es presenta el següent esquema aclaridor, que consta en l'expedient.
  
- L'amplària d'alineacions respecte de la façana a què done front la façana principal no haurà de ser inferior a 15 metres, al nucli del Port (districte 4).
  
Secció 3.A. Sòl urbà residencial d'altres tipus.
  
Article 8. En el cas d'actuacions aïllades situades a les illes de cases Z.4, Z.5 I Z.9 i, en general situades dins d'unitats d'execució, amb independència del règim de zonificació d'elles, o en aquelles altres zones en què es fixa el seu aprofitament per un coeficient d'edificabilitat o A.tipus, a l'aprofitament que corresponga s'aplicarà un coeficient multiplicador equivalent al doble respecte del residencial dominant, que es materialitzarà mitjançant un estudi de detall.
  
Secció 4.
  
A. Sòl urbà residencial en Z.9 Pla parcial de platges.
  
Article 9. Les instal·lacions hoteleres que se situen en parcel·les del pla parcial esmentat amb una superfície superior a 1.000 metres quadrats podran augmentar els seus paràmetres d'altura fins a una planta més de les permeses, incloent-hi l'àtic, amb les següents condicions:
  
- Distància a façana 3 metres mínim.
  
- Distància a límits 2 metres mínim.
  
- Ocupació 40%.
  
- Casetes d'instal·lacions i servicis. Podran ocupar fins al 50% de l'última planta, amb una separació mínima de 2 metres a límits de parcel·la, i sempre que no es construïsca àtic. En cas contrari, haurà de coexistir-hi.
  
- L'aprofitament s'obtindrà per aplicació de paràmetres d'ocupació, distàncies, nombre de plantes i normes d'àtics.
  
Es presenta el següent esquema aclaridor, que consta en l'expedient.
  
Secció 5.A. Sòl urbà no residencial d'altres tipus.
  
Article 10. Les instal·lacions hoteleres podran situar-se en qualsevol tipus de sòl no residencial d'ús privatiu, a excepció del ZI-2. Depenent de quin es tracte podran aplicar-se els criteris anteriors en matèria d'aprofitament, tenint en compte els següents paràmetres:
  
- Distància a façana 3 metres mínim.
  
- Distància a límits 2 metres mínim.
  
- Ocupació 40%.
  
- Nombre de plantes màxim 5.
  
- Casetes d'instal·lacions i servicis. Podran ocupar fins al 50% de l'última planta, amb una separació mínima de 2 metres a límits de parcel·la, i sempre que no es construïsca àtic. En cas contrari, haurà de coexistir-hi.
  
- L'aprofitament s'obtindrà per aplicació de paràmetres d'ocupació, distàncies i nombre de plantes.
  
Article 11. Quan l'ús hoteler provinga d'un canvi en el planejament, caldrà ajustar-se al que disposa l'apartat anterior. Serà innecessari l'estudi de detall quan la modificació de l'ordenació proposada ja continga la fixació d'alineacions i volums d'aplicació.
  
Capítol III.
  
Ús hoteler en sòl urbanitzable.
  
Article 12.1. Els plans parcials que desenvolupen sòl d'ús residencial preferent, amb un aprofitament tipus definit podran disposar parcel·les per a l'ús hoteler, tenint en compte que a l'aprofitament que corresponga s'aplicarà un coeficient multiplicador equivalent al doble respecte al dominant.
  
2. Els plans parcials que desenvolupen sòl de qualsevol altre ús, amb un aprofitament tipus definit, podran disposar parcel·les per a l'ús hoteler, tenint en compte que a l'aprofitament que corresponga s'aplicarà un coeficient multiplicador equivalent al doble respecte al dominant. El nombre de plantes podrà sobrepassar en dos l'establit pel PGOU. Si no l'establira, s'adoptarà un màxim de cinc.
  
Article 13. En el cas de plans parcials industrials que no tinguen definit cap paràmetre de densitat màxim, es justificarà el valor adoptat segons les característiques de l'ordenació detallada.
  
Article 14. Per a obtindre les cessions obligatòries s'adoptarà com a IEB el que corresponga a l'aprofitament total materialitzat, ja homologat.
  
Capítol IV
  
Compensacions en matèria de dotacions públiques per increments d'aprofitament d'ús hoteler.
  
Article 15. A l'efecte del compliment de l'article 17 de l'annex del Reglament de Planejament, tots els increments d'aprofitament derivats de l'aplicació de la present ordenança comportaran una cessió per a dotacions públiques equivalent al IEB resultant.
  
Article 16. En els casos considerats en les seccions 1.A i 2.A del capítol II, sòl urbà nucli, no caldrà la cessió dotacional quan ella siga inferior a 50 metres quadrats, per entendre's inapreciable l'afecció a l'equilibri del planejament.
  
Article 17. Les cessions se substanciaran en qualsevol zona que així determine l'Ajuntament.
  
Disposició transitòria
  
La present ordenança serà aplicable a totes les obres que es troben en execució en el moment de la seua aprovació.»
  
Procediment:
  
L'article 55 de la LRAU establix: 1. El canvi o substitució de determinacions en els plans i programes exigix complir el mateix procediment legal previst per a la seua aprovació.
  
L'article 38 de la LRAU establix respecte d'això:
  
2. L'òrgan competent de l'administració que promoga o supervise la redacció del pla, una vegada siga conclosa, el sotmetrà simultàniament a:
  
A) Informació pública per un període mínim d'un mes, anunciada en el Diari Oficial de la Generalitat Valenciana i en un diari no oficial d'àmplia difusió a la localitat. Durant ella, el projecte diligenciat del pla haurà d'estar depositat, per a la seua consulta pública, a l'ajuntament o ajuntaments afectats pel canvi d'ordenació i, si és procedent, en un local de l'administració promotora siti en la capital de província.
  
No serà preceptiu reiterar l'esmentat tràmit en un mateix procediment, ni encara que s'introduïsquen modificacions substancials en el projecte, sinó que n'hi haurà prou que l'òrgan que atorgue l'aprovació provisional la notifique als interessats que han comparegut en les actuacions.
  
Segon
  
Sol·licitar que la Conselleria d'Obres Públiques, Urbanisme i Transports emeta un informe.